**161/2022. (VII. 14.) Ök. sz. határozat**

a Képviselő-testület

1. a 2022. július 14-ei ülésén az alábbi napirendi pontokat tárgyalja
2. Beszámoló a két ülés között eltelt időszak munkájáról, jelentés a lejárt határidejű határozatok végrehajtásáról
3. Bizottságok beszámolói, tagcserék, kérdések, bejelentések, interpellációk
4. Javaslat az ukrajnai menekültek számára a humanitárius katasztrófahelyzet fennállása alatt szállás biztosítására *(A 162/2002. (VII. 14.) Ök. sz. határozattal elfogadott napirend)*
5. Javaslat a 2022. évi közfoglalkoztatási program meghosszabbítására
6. Javaslat a Pesterzsébet Kártya kibocsátásáról és használatáról szóló 41/2009. (XI. 30.) önkormányzati rendelet módosítására
7. Javaslat Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló 26/2019. (XI. 29.) önkormányzati rendelet módosítására
8. Beszámoló a kerület környezetvédelmi helyzetéről (2022. első félév)
9. Javaslat tulajdonosi hozzájárulás megadásával kapcsolatos döntés meghozatalára a Német Nemzetiségi Gimnázium felújítása érdekében
10. Javaslat a Bp. XX. Mártírok útja 87. fsz. 6. szám alatti (173969/0/C/2 hrsz) ingatlan értékesítése érdekében lefolytatott versenyeztetési eljárás lezárására vonatkozó döntés meghozatalára
11. Javaslat a Bp. XXI. Barackfa u. 14 szám alatti önkormányzati tulajdonban lévő ingatlan értékesítése érdekében lefolytatott versenyeztetési eljárás lezárására vonatkozó döntés meghozatalára
12. Javaslat döntés meghozatalára a Bp. XX. Nagysándor J. u. 120 – Lázár u. 2. szám alatti ingatlan megvásárlásával kapcsolatban
13. Javaslat Lakásgazdálkodási Koncepció egyes célkitűzései megvalósításának előkészítésére
14. Javaslat Budapest XX. kerület, Barca köz, 182098/124 helyrajzi számú ingatlan átminősítésére és értékesítésére vonatkozó elvi szándékról szóló döntés meghozatalára
15. Tájékoztató a Bp. XX. 170006, és 170008 helyrajzi számú területekre készült Kerületi Építési Szabályzat módosításának végső, Állami Főépítészi szakmai véleményezésre történő megküldésére vonatkozó határozat kiegészítése tárgyában
16. Javaslat a Bp. XX. kerület Zodony utca 170187/96, 170187/95, 170187/87 helyrajzi számú területekre készült Budapest Főváros XX. kerület Kerületi Építési Szabályzat módosításnak végső, Állami Főépítészi, szakmai véleményezésre történő megküldésére
17. Javaslat a Képviselő-testület 139/2022. (VI. 16.) Ök. számú határozatának módosítására
18. Javaslat a 2022-2023-as nevelési évben indítható óvodai csoportok létszámának meghatározására
19. Javaslat a Pesterzsébeti Gyermekmosoly Óvoda és a Pesterzsébeti Nyitnikék Óvoda átszervezésével összefüggésben a 1203 Budapest, Pázsitos sétány 5. szám alatti ingatlannal kapcsolatos rendelkezésre, valamint a HSZI Alapító Okiratának módosítására
20. Beszámoló a Budapest XX. kerület Tátra téri Piac jogi helyzetének rendezése ügyében

20. Javaslat „Pesterzsébet Díszpolgára 2022.” és „Pesterzsébet Mecénása 2022.” kitüntető címek adományozására

21. Tájékoztató a Budapest XX. kerület Helsinki út 72. szám alatti ingatlan ügyében

1. Mach Péter önálló képviselői indítványa: Javaslat változtatási tilalom elrendelése az Ln-3/Sz1 övezeten belül a 170187/55 hrsz-ú ingatlanra vonatkozóan, a településrendezési eszközök felülvizsgálatának idejére

23.Javaslat a Bp. XX. Kossuth L. u. 37/A. sz. alatti Társasház részére célbefizetés összegének biztosítására

24. Fekete Katalin önálló képviselői indítványa: Javaslat utcai takarítógép, takarítógépek bérlésére

*II. a 2022. július 14-ei ülésén az alábbi napirendi pontot nem tárgyalja:*

* Fellebbezések

Felelős: Szabados Ákos polgármester

Határidő: azonnal

**162/2022. (VII. 14.) Ök. sz. határozat**

a Képviselő-testület

elfogadja a „Javaslat az ukrajnai menekültek számára a humanitárius katasztrófahelyzet fennállása alatt szállás biztosítására” című előterjesztés napirendre vételét.

**163/2022. (VII. 14.) Ök. sz. határozat**

a Képviselő-testület

a „Lejárt határidejű határozatok végrehajtásáról szóló jelentést”, valamint a Polgármesteri beszámolót elfogadja.

**164/2022. (VII. 14.) Ök. sz. határozat**

a Képviselő-testület

a „Bizottságok beszámolói, tagcserék, kérdések, bejelentések, interpellációk,” napirend keretében megjelent Katzenbach Zoltánnak a kerület közrendjével kapcsolatban hozzászólási jogot biztosít.

**165/2022. (VII. 14.) Ök. sz. határozat**

a Képviselő-testület

felhatalmazza az INTEGRIT-XX. Kft-t, hogy a pénzintézetekkel tárgyalásokat folytasson a Budapest XX. kerület Tátra téri piac területén egy ATM bankautomata elhelyezése és üzemeltetése tárgyában.

Felelős: Szabados Ákos polgármester

Határidő: adott

**166/2022. (VII. 14.) Ök. sz. határozat**

a Képviselő-testület

1./ a 2022. évi elfogadott költségvetés K62-beruházások - „1 db játszótér beruházása” soron szereplő nettó 78.740.000,-Ft-ot a  Budapest XX. Ady E. u. 3. szám melletti, 170242/6 hrsz-ú közterületen lévő meglévő játszótér fejlesztésére fordítja.

2./ utasítja a polgármestert a szükséges intézkedések megtételére

Felelős: Szabados Ákos polgármester

Határidő: adott

**167/2022. (VII. 14.) Ök. sz. határozat**

a Képviselő-testület

egyetért azzal, hogy Pesterzsébet Önkormányzata elkötelezett a kerület természeti értékeinek megóvásában, az egészséges életmód támogatásában, és az élhető lakókörnyezet biztosításában a kerületben. Új városrészi központokat szeretnének, s emellett fontosnak tartják a most megújult Duna-part mellett egy új rekreációs zóna kialakítását is. Fenti célok megvalósításához pályázati forrásokat kíván igénybe venni.

I.            pályázati forrásokból alábbi fejlesztéseket kívánja rövidtávon felgyorsítani:

A.      Kiserdő természeti értékeinek védelme, környezetének rekreációs övezetté alakítása,

B.     Vörösmarty tér átalakítása,

C.      út- és járdafelújtások,

D.      a kerületi sportpályák (dühöngők) korszerűsítése.

II.       Felkéri a polgármestert,

1.       készüljön felmérés a kerületi utak, járdák állapotáról és a felújtásokkal kapcsolatos lakossági igényekről, és soron következő ülésén az ezzel kapcsolatos tájékoztatót tárgyalja Pesterzsébet Környezetvédelmi és Városfejlesztési Bizottsága és határozza meg, mely területekről készüljenek el a tervek.

2.      készüljön felmérés a kerületi sportpályák, dühöngők állapotáról és a felújtásokkal kapcsolatos lakossági igényekről, és soron következő ülésén az ezzel kapcsolatos tájékoztatót tárgyalja Pesterzsébet Környezetvédelmi és Városfejlesztési Bizottsága és határozza meg, mely sportpályák fejlesztéséről készüljenek tervek.

3. vegye fel a kapcsolatot a Pilisi Parkerdő Zrt-vel, a Kiserdőre vonatkozóan és egyeztessen a tervezést és kivitelezést illetően az alábbiak figyelembe vételével:

Fejlesszék a Kiserdő területét és a mellette lévő területeket (oly módon, hogy az erdőben és a környező lápvilágban javasoljuk megőrizni a természetes közeget, de lehetővé téve a sétát és futást, erdei tornapályát)

a.      tanösvény létrehozására,

b.      erdei futópálya kiépítésére,

c.      a szánkózó domb mellett családi pihenőhely (sportpályák, sporteszközök, csúszdák, játszótér) létesítésére, s terjessze azt a képviselőtestület szeptemberi ülésére, hogy annak ismeretében döntsön a szükséges tervek elkésztéséről.

4.     tisztázza a tulajdoni viszonyokat, a Mártírok/Vasút sor kereszteződéstől (a Kulcsár utcai fittpark mellett) déli irányba induló területen, egészen a Kakas dombig. A tulajdoni viszonyok ismeretében, vizsgálja meg azon a területen egy gyalogsétány és/vagy futópálya, fásítás, padok és szemetesek kihelyezésének lehetőségét, s terjessze azt a képviselőtestület szeptemberi ülésére, hogy annak ismeretében döntsön a szükséges tervek elkésztéséről.

5.      készítsen tervvázlatot Vörösmarty tér fejlesztési lehetőségeiről, kiemelten egy KRESZ park létesítéséről, s terjessze azt a képviselőtestület szeptemberi ülésére, hogy annak ismeretében döntsön a szükséges tervek elkészítéséről.

Felelős: Szabados Ákos polgármester

Határidő: adott

**168/2022. (VII. 14.) Ök. sz. határozat**

a Képviselő-testület

1. az ukrajnai menekültek számára a humanitárius katasztrófa helyzet fennállása alatt az alábbi ingatlanokban szállást biztosít:

1201 Budapest, Vörösmarty utca 180. szám alatti Civil Ház,

1203 Budapest, Lajtha László u. 1. 3/23. (48 m2, 1+ félszoba),

1201 Budapest, Igló utca 3. tetőtér 1. (28 m2, 1 szoba),

1. felkéri a Polgármestert a szükséges intézkedések megtételére.

Határidő: adott

Felelős: Szabados Ákos polgármester

**169/2022. (VII. 14.) Ök. sz. határozat**

a Képviselő-testület

1. támogatja a közfoglalkoztatási program meghosszabbítását a 2022. augusztus 01. - 2022. augusztus 31. közötti időintervallumban összesen 29 fő közfoglalkoztatott bérköltségéhez való hozzájárulás mellett,

2. jóváhagyja Budapest Főváros Kormányhivatala XX. Kerületi Hivatala Foglalkoztatási Osztályától igényelt közfoglalkoztatási program meghosszabbításának időtartamát és az igényelt támogatás keretszámait jelen előterjesztés 1-2. melléklete szerint

- Pesterzsébet Önkormányzatának Szociális Foglalkoztatójánál 25 fő létszámmal, 1.945.755,-Ft támogatás és 833.895,-Ft önrész, összesen 2.779.650,- Ft 2022. évi plusz költséggel,

- a Csili Művelődési Központnál 4 fő létszámmal, 320.565,-Ft támogatás és 137.385,-Ft önrész, összesen 457.950,-Ft 2022. évi plusz költséggel.

A programok megvalósításához szükséges önrész - Pesterzsébet Önkormányzatának Szociális Foglalkoztatójánál 833.895,-Ft, Csili Művelődési Központnál 137.385,-Ft - összesen 971.280,-Ft az önkormányzat 2022. évi költségvetésének intézmények működési tartaléka során áll rendelkezésre.

3. felkéri a Polgármestert, hogy az Önkormányzat 2022. évi költségvetési rendeletének soron következő módosítása során Pesterzsébet Önkormányzatának Szociális Foglalkoztatója és a CSILI Művelődési Központ tekintetében az előirányzatokat a mellékletek szerint módosítsa.

4. felkéri a Polgármestert, Pesterzsébet Önkormányzatának Szociális Foglalkoztatója-, valamint a Csili Művelődési Központ intézményvezetőjét a szükséges intézkedések megtételére.

Felelős: Szabados Ákos polgármester

Határidő: adott

**170/2022. (VII. 14.) Ök. sz. határozat**

a Képviselő-testület

1. elvi hozzájárulását fejezi ki, a 2022. évben induló új - várhatóan 2022. szeptember 01. napjától 2023. február 28. napjáig terjedő időszakra vonatkozó - közfoglalkoztatási programhoz történő csatlakozáshoz a Pesterzsébet Önkormányzatának Szociális Foglalkoztatója, valamint a Csili Művelődési Központ vonatkozásában.

2. felkéri a Polgármestert, Pesterzsébet Önkormányzatának Szociális Foglalkoztatója-, valamint a Csili Művelődési Központ intézményvezetőjét a szükséges intézkedések megtételére.

Határidő: adott

Felelős: Szabados Ákos polgármester

**171/2022. (VII. 14.) Ök. sz. határozat**

a Képviselő-testület

a kerület környezetvédelmi helyzetéről szóló 2022. év 1. félévi beszámolót elfogadja.

Felelős: Szabados Ákos polgármester

Határidő: azonnal

**172/2022. (VII. 14.) Ök. sz. határozat**

a Képviselő-testület

1. hozzájárul a Magyarországi Németek Országos Önkormányzata beruházásában kivitelezendő, a Bp. XX. kerület Serény utcai Német Nemzetiségi Gimnázium alagsori tantermeinek vízszigetelése érdekében létesítendő 18 méter hosszú, terepszint alatti, járható ráccsal lezárt csapadékvíz-elvezető (angolakna) műtárgy létesítéséhez az Önkormányzat kizárólagos tulajdonában lévő 170013/4 hrsz. alatti ingatlanon a határozat mellékletét képező tervek szerint azzal a feltétellel, hogy
* a műtárgy és annak környezete folyamatos karbantartására, állagmegóvására a Német Nemzetiségi Gimnázium 170013/38 hrsz. alatt nyilvántartott ingatlanának mindenkori tulajdonosa köteles.
* a 170013/4. hrsz. alatti ingatlanról a csapadékvíz-elvezető műtárgyba (angolaknába) esetlegesen befolyó csapadékvíz elvezetéséről folyamatosan gondoskodnia kell
* a műtárgy építésével igénybe vett terület balesetmentes, biztonságos használhatóságáról, járhatóságáról folyamatosan, saját költségén és felelősségére gondoskodnia kell,
* a műtárgy létesítése során a környező zöldfelület, ideértve az ingatlanon található fás szárú növények megóvásáról köteles gondoskodni, a kivitelezési munkák befejezését követő 30 napon belül a terület eredeti állapotát köteles helyreállítani.
1. felhatalmazza a polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

 Határidő: 2022. július 31.

**173/2022. (VII. 14.) Ök. sz. határozat**

a Képviselő-testület

a **Budapest XX. Mártírok útja 87. fsz. 6.** (173969/0/C/2 hrsz) alatti ingatlan értékesítése érdekében lefolytatott pályázati eljárást – tekintettel arra, hogy a pályázati felhívásban meghatározott benyújtási határidő lejártáig nem érkezett pályázat – **eredménytelennek nyilvánítja**.

Felelős: Szabados Ákos polgármester

Határidő: azonnal

**174/2022. (VII. 14.) Ök. sz. határozat**

a Képviselő-testület

1. a 1205 Budapest **Mártírok útja 87. fsz. 6. szám alatti, 173969/0/C/2 hrsz-ú**, ingatlan-nyilvántartás szerint „raktár” megnevezésű 170 m2 alapterületű ingatlant értékesíteni kívánja, melyről az alábbi tartalommal, hirdetmény útján tájékoztatja az érdeklődőket:
	* az ingatlan értékesítése – vételi szándéknyilatkozat beérkezését követően – nyilvános pályázati eljárás útján történik
	* az ingatlan minimális vételárát a Képviselő-testület a nyilvános pályázati eljárás megindítását megelőzően, piaci-forgalmi értékbecslés alapján állapítja meg (tájékoztató adat: az ingatlanra 2022. április 19-én készített értékbecslés szerint az ingatlan piaci vételára minimum 35.900.000,- Ft+áfa volt).
2. felkéri a polgármestert, hogy a határozatban foglaltakról hirdetményt tegyen közzé a helyben szokásos módon, és amennyiben az ingatlanra vételi szándék érkezik, úgy készíttesse el az ingatlanra vonatkozó piaci-forgalmi értékbecslést és a pályázat megindítására vonatkozó javaslatot terjessze a Képviselő-testület soron következő ülése elé.

Felelős: Szabados Ákos polgármester

Határidő: hirdetmény közzétételére: 2022. július 31. egyebekben adott.

**175/2022. (VII. 14.) Ök. sz. határozat**

a Képviselő-testület

a **XXI. kerület, Barackfa u. 14.** szám alatti (213139/2 hrsz) alatti ingatlan értékesítése érdekében lefolytatott pályázati eljárást – tekintettel arra, hogy a pályázati felhívásban meghatározott benyújtási határidő lejártáig nem érkezett pályázat – **eredménytelennek nyilvánítja**.

Felelős: Szabados Ákos polgármester

Határidő: azonnal

**176/2022. (VII. 14.) Ök. sz. határozat**

a Képviselő-testület

1. 1214 Budapest, **Barackfa u. 14. szám alatti, 213139/2 hrsz-ú**, ingatlan-nyilvántartás szerint „kivett gazdasági épület” megnevezésű az ingatlannyilvántartás szerint 1.2922 ha alapterületű külterületi ingatlant értékesíteni kívánja, melyről az alábbi tartalommal, hirdetmény útján tájékoztatja az érdeklődőket:
	* az ingatlan értékesítése – vételi szándéknyilatkozat beérkezését követően – nyilvános pályázati eljárás útján történik
	* az ingatlan minimális vételárát a Képviselő-testület a nyilvános pályázati eljárás megindítását megelőzően, piaci-forgalmi értékbecslés alapján állapítja meg (tájékoztató adat: az ingatlanra 2022. február 28-án készített értékbecslés szerint az ingatlan piaci vételára minimum 84.000.000,- Ft+áfa volt).
2. felkéri a polgármestert, hogy a határozatban foglaltakról hirdetményt tegyen közzé a helyben szokásos módon, és amennyiben az ingatlanra vételi szándék érkezik, úgy készíttesse el az ingatlanra vonatkozó piaci-forgalmi értékbecslést és a pályázat megindítására vonatkozó javaslatot terjessze a Képviselő-testület soron következő ülése elé.

Felelős: Szabados Ákos polgármester

Határidő: hirdetmény közzétételére: 2022. július 31. egyebekben adott.

**177/2022. (VII. 14.) Ök. sz. határozat**

a Képviselő-testület

1. **kinyilvánítja szándékát** arra, hogy megvásárolja a Bp. XX. Nagysándor József u. 120 – Lázár u. 2. szám alatt található, az ingatlannyilvántartásban 176168 hrsz. alatt felvett Társasházi ingatlanhoz tartozó, 176168/0/A/1 - 4 és 176168/0/B/2 hrsz. alatt nyilvántartott társasházi albetéteket a hozzájuk tartozó osztatlan közös tulajdoni részilletőséggel azzal a feltétellel, hogy a társasházban 100%-os tulajdont szerez.
2. felkéri a polgármestert, hogy a megvásárlási szándékról tájékoztassa az ingatlanok tulajdonosait és szerezze be nyilatkozatukat arra vonatkozóan, hogy el kívánják-e adni, illetve, ha igen, milyen feltételekkel kívánják értékesíteni ingatlanaikat az Önkormányzat részére.
3. felkéri a polgármestert, hogy a tulajdonosok 100%-ának pozitív visszajelzése esetén készíttessen értékbecslést az ingatlanok piaci értékének megállapítására vonatkozóan és a végső döntés meghozatala, valamint az ingatlanvásárláshoz szükséges előirányzat biztosítása érdekében készítsen előterjesztést a Képviselő-testület ülésére.

Felelős: Szabados Ákos polgármester

Határidő: 2022. október 31.

**178/2022. (VII. 14.) Ök. sz. határozat**

a Képviselő-testület

1. az Önkormányzat kizárólagos tulajdonában lévő

Bp. XX. Ősz u. 17.

Bp. XX. Helsinki út 97. és

Bp. XX. Nagykőrösi út 81.

szám alatti ingatlanokat, mint bérlakásépítésre alkalmas ingatlanokat elkülöníti a Lakásgazdálkodási Koncepcióban meghatározott hosszú távú célkitűzések között szereplő bérlakásépítésiprojekt megvalósításának helyszínéül.

1. felkéri a Polgármestert, hogy a 2022. évi költségvetésről szóló rendelet módosítására vonatkozó előterjesztés keretében tegyen javaslatot arra, hogy a dologi kiadásokon belül a K336 szellemi tevékenységet segítő szolgáltatások alatt szereplő, a Bp. XX. Munkásház u. 1. szám alatti ingatlanon megvalósítandó bérlakásépítések engedélyezési tervének elkészítése érdekében biztosított előirányzatot módosítsa és az ezen a soron rendelkezésre álló 5.000.000,- Ft+áfa összeget a Bp. XX. Nagykőrösi út 81. szám alatti ingatlanon megvalósítandó bérlakásépítés engedélyezési és kiviteli terveinek elkészítésére biztosítsa.
2. felkéri a Polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: adott

**179/2022. (VII. 14.) Ök. sz. határozat**

a Képviselő-testület

1. **elvi hozzájárulását adja** a Budapest XX. kerület, Barca köz, 182098/124 helyrajzi szám alatti ingatlan **értékesítéséhez** és ennek érdekében ingatlannyilvántartási eljárás keretében kezdeményezi a művelés alól kivett terület („kivett út”) átminősítését „kivett, beépítetlen területté” azzal, hogy
* az átminősítést követően forgalomképes vagyoni körbe sorolja át a
 határozat I. pontjában körülírt ingatlant,
* az ingatlannyilvántartási eljárás lefolytatása után a „kivett, beépítetlen terület”-re elvégezteti az értékbecslést, amelynek díja az értékbecslés kérelmezőit terheli. Az értékbecslésben meghatározott vételár ismeretében új előterjesztés keretében a hatáskör gyakorlója dönt arról, hogy az ingatlant értékesíti-e.
1. felkéri a Polgármestert vizsgáltassa meg a telken lévő tűzcsap esetleges áthelyezésének szükségességét, melynek költsége a vevőt terheli.
2. felkéri a Polgármestert a szükséges intézkedések megtételére.

Felelős: Szabados Ákos polgármester

Határidő: adott

**180/2022. (VII. 14.) Ök. sz. határozat**

a Képviselő-testület

1. támogatja a Budapest XX. kerület, Zodony utca 170187/96, 170187/95, 170187/87 helyrajzi számú ingatlanokra vonatkozóan a Kerületi Építési Szabályzat módosítása című tervdokumentáció megküldését az Állami Főépítész részére végső szakmai véleményezésre. Fenti tárgyban elfogadja a partnerségi egyeztetések lezárását.
2. az államigazgatási egyeztetés során beérkezett vélemények alapján környezeti vizsgálatot nem készít.
3. felkéri a polgármestert a további szükséges intézkedések megtételére.

Felelős: Szabados Ákos polgármester

Határidő: adott

**181/2022. (VII. 14.) Ök. sz. határozat**

a Képviselő-testület

1. a 139/2022.(VI.16.) Ök. sz. határozat II. pontját visszavonja.
2. felkéri a Polgármestert a szükséges intézkedések megtételére.

Felelős: Szabados Ákos polgármester

Határidő: adott

**182/2022. (VII. 14.) Ök. sz. határozat**

a Képviselő-testület

1. az óvodai csoportok számát a 2022/2023. nevelési évben az alábbiak szerint határozza meg:

|  |  |
| --- | --- |
| Pesterzsébeti Baross Német Nemzetiségi Óvoda és tagóvodája összesen:  | 7 csoport |
| Pesterzsébeti Gézengúz Óvoda és tagóvodái összesen: | 14 csoport |
| Pesterzsébeti Gyermekmosoly Óvoda és tagóvodái összesen: | 17 csoport |
| Pesterzsébeti Kerekerdő Óvoda és tagóvodája összesen: | 12 csoport |
| Pesterzsébeti Lurkóház Óvoda és tagóvodái összesen: | 14 csoport |
| Pesterzsébeti Nyitnikék Óvoda és tagóvodái összesen: | 11 csoport |
| **ÖSSZESEN** | 1. **csoport**
 |

1. a Pesterzsébeti Nyitnikék Óvoda engedélyezett létszámkeretét 8 fő óvodapedagógus és 2 fő pedagógiai asszisztens, 4 fő dajka, 1,5 fő konyhás, 2 fő kertész, 1 fő gazdasági munkatárs státusszal (összesen 18,5 fő státusszal) csökkenti a táblázatban foglaltak szerint:

|  |  |  |  |  |  |  |  |
| --- | --- | --- | --- | --- | --- | --- | --- |
|  | **fő** | **illetmény 1 hó (Ft)** | **illetmény 3 hó (Ft)** | **13 % munkáltatót terhelő járulékok (Ft)** | **összes illetmény járulékokkal****(Ft)** | **végkielégítés** **(Ft)** | **megszűnés időpontja** |
| óvodapedagógus  | 8 | 2 959 340 | 8 878 020 | 1 154 143 | 10 032 163 |  | 2022.08.31 |
| pedagógiai asszisztens | 2 | 592 000 | 1 776 000 | 230 880 | 2 006 880 |  | 2022.08.31 |
| dajka | 4 | 1 184 000 | 3 552 000 | 461 760 | 4 013 760 |  | 2022.08.31 |
| konyhás | 1,5 | 411 000 | 1 233 000 | 160 290 | 1 393 290 | 115 000 + 14 950 szocho | 2022.08.31 |
| kertész | 2 fő | 526 000 | 1 578 000 | 205 140 | 1 783 140 | 2 268 000 +294 840 szocho | 2022.08.31 |
| tagóvoda vez. pótlék | 2 fő | 109 620 | 328 860 | 42 752 | 371 612 |  | 2022.08.31 |
| gazdaságis | 1 fő | 336 000 | 1 008 000 | 131 040 | 1 139 040 |  | 2022.08.31 |
| **összesen** |  | **6 117 960** | **18 353 880** |  **2 386 005** | **20 739 885** | **2 388 000 + 310 440 szocho** |  |

Dologi kiadások tekintetében:

|  |  |  |  |
| --- | --- | --- | --- |
| Rovat megnevezése | Emelés Ft | Csökkentés Ft | Zárolás Ft |
| K 312 Szakmai anyag beszerzése (köt. fa) |  | 200 000 |  |
| K 332 Vásárolt élelmezés (köt. fa) |  | 3 500 000 |  |
| K 351 Műk. c. előz. felsz. áfa (köt. fa) |   | 999 000 |  |
| Összesen |  | 1. 699 000
 |  |

1. a Pesterzsébeti Gyermekmosoly Óvoda engedélyezett létszámkeretét 4 fő óvodapedagógus, 2 fő dajka, 1 fő pedagógiai asszisztens, 0,5 fő konyhás és 0,5 fő kertész státusszal (összesen 8 fő státusszal) növeli az alábbiak figyelembevételével.

|  |  |  |  |  |  |  |  |
| --- | --- | --- | --- | --- | --- | --- | --- |
|  | **fő** | **illetmény 1 hó (Ft)** | **illetmény 3 hó (Ft)** | **13 % munkáltatót terhelő járulékok (Ft)** | **összes illetmény járulékokkal****(Ft)** |  | **emelés időpont-ja** |
| óvodapedagógus  | 4 | 1 408 000 |  4 224 000 | 549 120 | 4 773 120 |  | 2022. 09. 01. |
| pedagógiai asszisztens | 1 | 296 000 | 888 000 | 115 440 | 1 003 440 |  | 2022. 09. 01 |
|  dajka  | 2 | 592 000 | 1 776 000 | 230 880 | 2 006 880 |  | 2022. 09. 01 |
| konyhás | 0,5 | 148 000 | 444 000 | 57 720 | 501 720 |  | 2022. 09. 01 |
| kertész | 0,5 | 148 000 | 444 000 | 57 720 | 501 720 |  | 2022. 09. 01 |
| **összesen** |  | **2 592 000** | **7 776 000** | **1 010 880** | **8 786 880** |  |  |

Felelős: Szabados Ákos polgármester

Határidő: 2022. augusztus 31.

**183/2022. (VII. 14.) Ök. sz. határozat**

a Képviselő-testület

1. a kizárólagos tulajdonában lévő 1203 Budapest, Pázsitos sétány 5. szám alatti (170269/26 hrsz.) ingatlan Pesterzsébeti Gyermekmosoly Óvoda Kékcinke Tagóvodája által használt részét 2022. szeptember 1. napjától ingyenes használatba adja Pesterzsébet Önkormányzatának Humán Szolgáltatások Intézménye (1205 Budapest, Jókai Mór u. 75-76.) részére közfeladat - család- és gyermekjóléti központhoz tartozó feladatok - ellátásához.
2. az 1. és 2. melléklet szerint elfogadja Pesterzsébet Önkormányzatának Humán Szolgáltatások Intézménye (1205 Budapest, Jókai Mór utca 74-76.) alapító okiratát Módosító okiratot, valamint az egységes szerkezetbe foglalt Alapító Okiratát.
3. felkéri a polgármestert a szükséges intézkedések megtételére és egyben felhatalmazza a Magyar Államkincstár esetleges hiánypótlási felszólításának teljesítésére azzal, hogy a hiánypótlás teljesítése jelen határozattal nem lehet ellentétes és az alapító okiratot lényegi - helyreigazítási kérdésnek nem minősülő - kérdésekben nem módosíthatja.

Felelős: Szabados Ákos polgármester

Határidő: 2022. szeptember 1.

**184/2022. (VII. 14.) Ök. sz. határozat**

a Képviselő-testület

1. a 294/2021. (X.28.) Ök. számú határozat alapján felkéri a Polgármestert, hogy azon kereskedők részére, akikkel még nem került sor az egyezségi megállapodás aláírására, és nem is jelentkeztek az egyezségi megállapodás megkötésére, küldjön felszólító levelet, melyben rögzítésre kerül, hogy 2022. szeptember 30. napjáig van lehetőség nyilatkozni arról, hogy szándékukban áll-e az egyezségi megállapodás megkötése az önkormányzattal, amennyiben igen, úgy a megállapodás aláírásának 2022. október 31. napjáig meg kell történnie.

A levél tartalmazza azt is, hogy abban az esetben, ha a felszólított kereskedő nem nyilatkozik, vagy az egyezségi megállapodás aláírására a megadott határidőben nem kerül sor, úgy 2022. december 31. napjáig vagy átadja az általa használt helyiséget az önkormányzat birtokába vagy bérleti szerződést köt az önkormányzattal a helyiség további használata vonatkozásában. A levélben fel kell hívni a figyelmet arra is, hogy ha ez a határidő eredménytelenül telik el, az önkormányzat megindítja a jogi eljárást a helyiség kiürítése iránt.

1. felkéri a Polgármestert a szükséges intézkedések megtételére, a felszólító levelek aláírására, szükség esetén a jogi eljárás megindítására helyiség kiürítése iránt.

Felelős: Szabados Ákos polgármester

Határidő: a felszólító levelek kiküldésére: 2022. augusztus 15.

**185/2022. (VII. 14.) Ök. sz. határozat**

a Képviselő-testület

nem támogatja, hogy a „Pesterzsébet Díszpolgára 2022” kitüntető címet Szíjártó Gyula, a MALÉV Zrt. nyugalmazott munkatársa, a Pesterzsébeti Kossuth Gimnázium Baráti Köre tagjának adományozzák.

Felelős: Szabados Ákos polgármester

Határidő: adott

**186/2022. (VII. 14.) Ök. sz. határozat**

a Képviselő-testület

nem támogatja, hogy a „Pesterzsébet Díszpolgára 2022” kitüntető címet Terdik József, a Délpesti Horgászegysület elnökének adományozzák.

Felelős: Szabados Ákos polgármester

Határidő: adott

**187/2022. (VII. 14.) Ök. sz. határozat**

a Képviselő-testület

a „Pesterzsébet Díszpolgára 2022” kitüntető címet dr. Sturcz Zoltánné részére, a Kossuth Társaság elnökének adományozza.

Felelős: Szabados Ákos polgármester

Határidő: adott

**188/2022. (VII. 14.) Ök. sz. határozat**

a Képviselő-testület

2022. évben nem adományoz “Pesterzsébet Mecénása” kitüntető címet.

Felelős: Szabados Ákos polgármester

Határidő: adott

**189/2022. (VII. 14.) Ök. sz. határozat**

a Képviselő-testület

1. a Budapest XX. Kossuth Lajos u. 37/A. sz. alatti Társasház 2022. június 8. napján hozott közgyűlési határozatával elrendelt célbefizetés összegéből az önkormányzati tulajdonrészre eső 19.522.748,- Ft teljesítéséhez nem járul hozzá.
2. a társasházakról szóló 2003. évi CXXXIII. törvény 42. § (1) bekezdésére, azaz a kisebbség jogos érdekeinek lényeges sérelmére hivatkozva a bíróság előtt kívánja megtámadni az 1. pontban meghatározott közgyűlési határozatot.
3. felkéri a Polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: 2022. augusztus 07.

**190/2022. (VII. 14.) Ök. sz. határozat**

a Képviselő-testület

1. támogatja az utcai takarítógépek bérlését.
2. felkéri a polgármestert a szükséges intézkedések megtételére annak érdekében, hogy szeptembertől takarítógép(ek) takarítsák Pesterzsébet utcáit.

Felelős: Szabados Ákos polgármester

Határidő: 2022. szeptember 1.